Христо Смирненски
От коя дузина?

chitanka.info

На леди Елен

Прочетох писмото ти, о мис Елен,

и щастие светло обле ме и огре ме —

в това тъй студено и тягостно време

усетих, че бликнаха пламъци в мен.

Ти пишеш, че аз съм владетелят пръв

на твоята обич и чувства нетленни,

така е, това са слова несъмнени,

гаранция е благородната кръв.

Но с „първи владетел на мойта любов“

разправят, че ти си назвала мнозина,

та питам (защото в това не съм нов)

аз първо число от коя съм дузина?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.